02/05/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Resolución de 12 de abril de 2011, da Dirección Xeral de Industria, Enerxía e Minas, pola que se outorga a GAS GALICIA SDG, S. A. a autorización administrativa e se aproba o proxecto denominado “Proxecto de autorización de instalacións: instalación de conexión a Mugardos e rede de distribución de gas natural no termo municipal de Mugardos (A Coruña)”. Examinado o expediente instruído a instancias da empresa Gas Galicia SDG, S. A., con CIF n.° A-15383284 e enderezo para efectos de notificacións na rúa Lisboa, edificio Área Central, local 31 - HIJ, 15707 - Santiago de Compostela (A Coruña), resultan os seguintes ANTECEDENTES DE FEITO Primeiro. –Con respecto á autorización da distribución de gas natural canalizado no termo municipal de Mugardos (A Coruña), e ante as solicitudes presentadas en concorrencia por dúas empresas (Gas Galicia SDG, S. A. e Endesa Gas Distribución, S. A. U.), a Dirección Xeral de Industria, Enerxía e Minas resolveu, con data 15 de novembro de 2010, o trámite de competencia a favor de Gas Galicia SDG, S. A., o que implica continuar coa tramitación do procedemento de autorización administrativa unicamente con esta empresa. Segundo. –0 14 de xaneiro de 2011 a empresa Gas Galicia SDG, S. A. presentou un novo proxecto, no que se refunde o proxecto e as addendas presentadas con anterioridade á resolución do trámite de competencia, denominado “Proxecto de autorización de instalacións: Instalación de conexión a Mugardos e rede de distribución de gas natural no termo municipal de Mugardos (A Coruña). As características básicas das instalacións son as seguintes: A rede de gas deséñase en dous rangos de presión, 2 < MOP (presión máxima de operación) ≤ 5 bar e 0,1 < MOP ≤ 2 bar, en tubaxe de polietileno de varios diámetros e cunha lonxitude de 18.103 m. A rede de 2 < MOP ≤ 5 bar, cunha lonxitude de 9.707 m, componse das seguintes canalizacións: – A instalación de conexión do núcleo urbano de Mugardos dende a rede de gas de Fene. – Rede de distribución de gas no Seixo. – Conexión á rede de alta presión e conexión á rede de Reganosa (punto de entrega de gas natural). – Rede de distribución no núcleo urbano de Mugardos. – A instalación de conexión da rede de gas de Mugardos á rede de gas de Ares. – A rede de 0,1 < MOP ≤ 2 bar, cunha lonxitude de 8.396 m, desenvólvese no núcleo urbano de Mugardos dende o ARM (Armario de Regulación e Medida) ata os diferentes clientes. O seu orzamento ascende a oitocentos oitenta e cinco mil cento vinte e cinco euros con corenta e seis céntimos (885.125,46 €). Terceiro. –Aínda que a solicitude de Gas Galicia SDG, S. A. xa fora sometida ao trámite de información pública, mediante resolución da Dirección Xeral de Industria, Enerxía e Minas de data 12 de xuño de 2008 (publicada no DOG do 11/08/08, no BOP do 06/08/08 e nos xornais La Voz de Galicia do 14/08/08 e Diario de Ferrol do 13/08/08, e exposta no taboleiro de edictos do concello), foi necesario realizar novamente este trámite de información pública porque o novo proxecto recolle modificacións substancias respecto do que foi sometido a dita información pública. A Dirección Xeral de Industria, Enerxía e Minas ditou, con data 25 de xaneiro de 2011, resolución pola que se someteu a información pública a solicitude de autorización administrativa e aprobación do proxecto denominado “Proxecto de autorización de instalacións: Instalación de conexión a Mugardos e Rede de distribución de gas natural no termo municipal de Mugardos (A Coruña)”, que foi publicada no DOG do 14/02/11, no BOP do 16/02/11 e nos xornais La Voz de Galicia e La Opinión de A Coruña do 15/02/11. A dita resolución tamén estivo exposta ao público no taboleiro de edictos do concello de Mugardos durante o prazo de vinte días. Durante o período de información pública non se presentaron alegacións. Así mermo, a Dirección Xeral de Industria, Enerxía e Minas trasladou as separatas do dito proxecto ás distintas administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, para os efectos de obter o seu informe ao respecto. Cuarto. –0 15 de febreiro de 2011 o Departamento Territorial da Coruña da Consellería de Economía e Industria (en adiante, Departamento Territorial) informou favorablemente sobre o devandito proxecto. FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, de 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, de 11 de xuño, polo que se establece a estrutura orgánica da Consellería de Economía e Industria, modificado polo Decreto 8/2011, de 23 de xaneiro, polo que se fixa a estrutura orgánica das consellerías da Xunta de Galicia, en relación coa Lei 34/1998, de 7 de outubro, do sector de hidrocarburos, co Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, co Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) e coa Lei 30/1992, de 26 de novembro, de réxime xurídico das administracións públicas e do procedemento administrativo común. Segundo. –O citado proxecto cumpre coas esixencias regulamentarias fixadas no Real decreto 919/2006, de 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro. –No expediente instruido ao efecto cumpríronse os trámites regulamentarios. Vistos os preceptos legais citados e os demais de pertinente e xeral aplicación, esta dirección xeral, RESOLVE – Outorgar á empresa GAS GALICIA SDG, S. A. a autorización administrativa e aprobar o proxecto denominado “Proxecto de autorización de instalacións: instalación de conexión a Mugardos e rede de distribución de gas natural no termo municipal de Mugardos (A Coruña)”, de acordo coas seguintes condicións: Primeira. –Gas Galicia SDG, S. A. constituirá no prazo de dous meses, a contar dende o momento do outorgamento da autorización, unha fianza por valor de 17.702,51 é, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4.° da Lei 34/1998, de 7 de outubro, e no artigo 82 do Real decreto 1434/2002, de 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3.° do Decreto 1775/1967, de 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda. –As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, de 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira. –O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta. –As instalacións que se autorizan realizaranse de acordo coas especificacións e planos que figuran no proxecto presentado pola empresa, subscrito polo enxeñeiro industrial Alfonso Vázquez Varela (colexiado n.° 1.130) e visado polo Colexio Oficial de Enxeñeiros Industrias de Galicia con rexistro n.° 02/2011 e data do 12/01/11. Quinta. –Unha vez construidas as instalacións autorizadas, Gas Galicia SDG, S. A. deberá presentar a solicitude de posta en marcha ante o departamento territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, o departamento territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente e visado polo colexio oficial correspondente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta. –Gas Galicia SDG, S. A. deberá iniciar a subministración de gas no prazo dun mes contado a partir da data na que o departamento territorial formalice a acta de posta en marcha. Sétima. –A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava. –A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1.°, do Decreto 1775/1967, de 22 de xullo, por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non pon fin á vía administrativa, poderá interporse, no seu caso, recurso de alzada ante o conselleiro de Economía e Industria, no prazo dun mes a partir do día seguinte á súa notificación. O director xeral de Industria, Enerxía e Minas Agnes Maria Melenciano Inzunza